జీవ శాస్త్రము
జీవుల అధ్యయనము జీవ శాస్త్రము (ఆంగ్లం biology). జీవుల ఉద్భావన, లక్షణాలు, వర్గీకరణ, జీవకోటిలో జాతులు, పర్యావరణ చట్రంలో వాటి మనుగడ, ఇలా ఎన్నో కోణాల నుండి జీవశాస్త్రాన్ని అధ్యయనం చెయ్యవచ్చు. కనుక జీవ శాస్త్రము యొక్క పరిధి చాలా విస్త్రుతమైనది. వృక్షశాస్త్రం, జంతుశాస్త్రం, వైద్యశాస్త్రం మొదలైన వర్గాలు చాలరోజులబట్టీ వున్నవే. ఈ రోజులలో ఈ వర్గీకరణ కూడ బాగా వ్యాప్తి చెందింది. జీవి లక్షణాలని అణు (atomic), పరమాణు (molecular) ప్రమాణాలలో అధ్యయనం చేస్తే దానిని అణుజీవశాస్త్రం (మాలిక్యులార్ బయాలజీ) అనీ, జీవరసాయనశాస్త్రం (బయోకెమిస్ట్రీ) అనీ, జీవసాంకేతిక శాస్త్రం (బయోటెక్నాలజీ) అనీ, అణుజన్యుశాస్త్రం (మాలిక్యులార్ జెనెటిక్స్) అనీ అంటున్నారు. జీవి లక్షణాలని జీవకణం స్థాయిలో చదివితే దానిని కణజీవశాస్త్రం (సెల్ బయాలజీ) అనీ, అంగము (organ) స్థాయిలో పరిశీలిస్తే దానిని శరీర నిర్మాణ శాస్త్రము (అనాటమీ) అనీ, జన్యువు నిర్మాణాన్ని, అనువంశికతను జన్యుశాస్త్రం (Genetics), ఇలా రకరకాల కోణాలలో జీవశాస్త్రాన్ని అధ్యయనం చెయ్యవచ్చు.
మానవీయ శాస్త్రాలు
డాన్స్ (నృత్యం) (పురాతన ఫ్రెంచ్ భాషలో "డాన్సియర్" నుంచి, బహుశా ఫ్రాన్కిష్ నుంచి కావచ్చు) అనే పధం సహజంగా ఒక మానవుడు చేసే కదిలికలను సూచిస్తుంది. ఇది ఒక వ్యక్తీకరణ రూపం కావచ్చు లేదా సామాజిక, ఆధ్యాద్మిక లేదా ప్రదర్శక రంగంలో ప్రదర్శించవచ్చు. మానవులు లేదా జంతువుల (తేనెటీగ నృత్యం, శృంగార నృత్యం) మధ్య వాగ్రూపంగా-కాని సంప్రదింపులను (శరీర భాషను చూడండి) వ్యక్తపరచడానికి మరియు జీవంలేని వసతువుల కదిలికలను ("ఆకులు గాలిలో నృత్యమాడాయి" ) వ్యక్తపరచడానికి నృత్యం వాడబడుతుంది. నృత్యాన్ని రూపొందించే కళ కోరియోగ్రాఫి అనబడుతుంది మరియు, ఈ పని చేసేవారు కొరియోగ్రాఫర్ అని పిలవబడుతారు.